EkBass/fiwiki-20250220-pages-articles huggingface dataset:
Hockey

Hockey voi tarkoittaa seuraavia: *Hockey, yhdysvaltalainen yhtye *tiettyjen mailapelien ryhmänimitys, kuten:Lajiesittely ja historiaa, Suomen hockeyliitto **maahockey **sisähockey **hockey 5 ==Lähteet==
Khabab

Khabab on Etelä-Syyriassa Dar'an maakunnassa sijaitseva kaupunki. Kaupungin asukasluku on 8 000\. == Lähteet == * * == Aiheesta muualla == Luokka:Syyrian kaupungit Luokka:Daraan maakunta
Cavus

Cavus on suomalainen black metal -yhtye, joka on perustettu Porvoossa vuonna 2007. Yhtyeen esikoisalbumin Fester and Putrefy julkaisi ranskalainen Listenable Records -levy-yhtiö vuonna 2010, minkä jälkeen Cavus kiersi Eurooppaa norjalaisen Gorgoroth-yhtyeen kanssa. Cavus on soittanut muun muassa Solstafir, Mayhem ja Behexen -yhtyeiden kanssa. == Diskografia == * * * ;Musiikkivideot * * == Jäsenet== * W – laulu (2008–2015) * JK – kitara (2008–) * BP – kitara, laulu (2008–) * ARG – basso (2008–) * TTT – rummut (2008–) ==Aiheesta muualla== * Cavus virallinen kotisivu Luokka:Suomalaiset black metal -yhtyeet __NOTOC__
Mun mielestä

Mun mielestä on rap-artisti Petri Nygårdin kuudes studioalbumi, joka julkaistiin 25. huhtikuuta 2012. Albumin ensimmäinen single "Märkää" julkaistiin 26. helmikuuta 2012 ja siihen on kuvattu myös musiikkivideo. Albumin toinen musiikkivideo kuvattiin kappaleesta "Päästä(n) höyryy". Video julkaistiin YouTubessa 25. huhtikuuta 2012. Kolmas musiikkivideo julkaistiin kesäkuussa 2012 kappaleesta "Kerran kesässä", ja neljäs kappaleesta "Onxnenäälasit?" marraskuussa samana vuonna. Mun mielestä sijoittui parhaimmillaan Suomen virallisen albumilistan kuudennelle sijalle. == Kappaleet == # # # # # # (mukana Tellervo Pyörälä) # # (mukana Klamydia) # # (mukana Emel) # (mukana Aajee) # # (mukan Obelix) # == Lähteet == Luokka:Petri Nygårdin albumit Luokka:MMENin tuottamat albumit Luokka:Vuoden 2012 albumit
Cudell

250 px|thumb|Cudell vuodelta 1899. Cudell Motoren-Gesellschaft mbH oli saksalainen yritys, joka valmisti autoja vuosina 1898–1908. Vuoteen 1905 autot valmistettiin Aachenissa, mutta Berliinissä koottiin muutamia yksilöitä varsinaisen valmistuksen jo päätyttyä. Yrityksen perusti autotekniikan uranuurtaja Max Cudell. Hän hankki aluksi valmistuslisenssin De Dionin moottoreihin ja ajoneuvoihin. Vuonna 1899 esiteltiin De Dionin lisenssiin perustunut, 3,5-hevosvoimainen voiturette. Vuonna 1904 Cudell aloitti itse suunniteltujen autojen valmistuksen. Vuonna 1905 Berliinin autonäyttelyssä esiteltiin Karl Slevogtin suunnittelema Phönix, jota pidettiin sensaationa, sillä sen moottorissa oli viisi runkolaakeria ja kansiventtiilit. Autoja valmistui kuitenkin vain muutamia yksilöitä, sillä yritys lopetti autojen valmistuksen muutamaa kuukautta myöhemmin. Cudellin berliiniläinen haaraliike kuitenkin rakensi pienen määrän autoja, joista viimeiset valmistuivat vuonna 1908. == Lähteet == Luokka:Autonvalmistajat Luokka:Saksalaiset automerkit Luokka:Saksalaiset teollisuusyritykset Luokka:1800-luvun autot Luokka:1900-vuosikymmenen autot
Joensuun urheilutalo

Joensuun urheilutalo on urheilu- ja monitoimitalo Joensuun keskustassa Siltakadulla. Talo vihittiin käyttöön 25. helmikuuta 1962. Sen suunnitteli kaupunginarkkitehti Unto Tupala. Talo uusittiin täydellisesti vuosina 1997–98, jolloin sen pinta-ala kasvoi 2 800:sta 4 200:een neliömetriin. Talossa on suuren palloilusalin lisäksi erikoistilat muun muassa telinevoimistelulle, painonnostolle, painille ja budolajeille. Katsomossa on istumapaikkoja 500 hengelle. Maksimiyleisömäärä on noin 1 000 henkeä. Urheilutalossa pidetään lähes kaikkien sisälajien kilpailuja ja otteluja. Se on muun muassa lentopallojoukkueiden Karelian Hurmoksen ja Joen Jujun kotisali. Aikaisemmin salissa pelattiin kaikki tärkeimmät palloilu-ottelut, mutta Joensuu Areenan valmistuttua ylimmän sarjatason Joensuun Katajan koripallo- ja Josban salibandyottelut siirtyivät sinne. Urheilutalon kenttätila ei täytä Salibandyliiton vaatimuksia. Taloa käyttää liikuntasalina viereinen Joensuun lyseon peruskoulu. Urheilutalo on myös juhlien ja konserttien pitopaikka. Joensuun lyseon lukion lakkiaisjuhla järjestetään siellä. Vuoteen 1979 asti urheilutalossa oli Joensuun kaupungin ja eri urheilujärjestöjen toimistohuoneistoja ja vahtimestarin asunto. 1970-luvulle asti yläkerroksessa toimi myös päivittäin auki oleva kahvila. ==Lähteet== * Luokka: Joensuun rakennukset ja rakennelmat Luokka:Suomen urheiluhallit
Hamid Moeini

Hamid Moeini (s. 28. huhtikuuta 1973) on suomalainen kitaristi. Iranilaistaustainen Moeini on kotoisin Rauman Lapista. Hänet tunnetaan parhaiten Herra Ylppö & Ihmiset -yhtyeen kitaristina. Muita Moeinin yhtyeitä ovat muun muassa Jimi Hendrixin musiikkia tulkitseva Hamid Moeini Band sekä lastenmusiikkiorkesteri Sähköankerias. Hamid Moeinin tytär on radiotoimittaja ja Radio Helsingin tuottaja Lida Moeini. == Lähteet == ==Aiheesta muualla== *Herra Ylppö & Ihmiset *Hamid Moeini Band *Sähköankerias Luokka:Suomalaiset kitaristit Luokka:Vuonna 1973 syntyneet Luokka:Elävät henkilöt
Sähköankerias (yhtye)

Sähköankerias on suomalainen lastenmusiikkiyhtye. Yhtyeen perusti vuonna 1999 raumalainen lastentarhanopettaja Kimmo Haikonen. Haikonen ja yhtyeen kitaristi Hamid Moeini esiintyvät myös kahdestaan Duo Sähköankerias -nimellä. Yhtye on julkaissut yhden albumin vuonna 2003 Audiosaari-levymerkillä. ==Jäsenet== *Kimmo Haikonen, laulu *Hamid Moeini, kitara *Tarmo Lehtonen, bassokitara, kontrabasso *Jarkko Rantanen, rummut ==Diskografia== *Saippuakuplakone (2003) ==Aiheesta muualla== *Yhtyeen kotisivut *Sähköankerias Keulaviihteen sivuilla Luokka:Suomalaiset lastenmusiikkiyhtyeet
Ruskopöllö

Ruskopöllö (Strix leptogrammica) on pöllöihin kuuluva lintu. Sitä tavataan Bangladeshissa, Bhutanissa, Bruneissa, Kambodžassa, Kiinassa, Intiassa, Indonesiassa, Laoissa, Malesiassa, Myanmarissa, Nepalissa, Sri Lankassa, Taiwanissa, Thaimaassa ja Vietnamissa. Sen elinpiiriä ovat lauhkeat, subtrooppiset ja trooppiset alavat ja vuoristometsät. Ruskopöllö pesii Etelä- Aasiassa alueella joka ulottuu Intiasta ja Sri Lankasta itään Länsi- Indonesiaan ja Etelä-Kiinaan. Se on keskikokoinen, 45–57 cm ja painaa keskimäärin 835 grammaaBirdlife.org 28.2.2012. Se on yläpuolelta yhtenäisen tummanruskea, vain olkapäillä on heikkoa valkoista täplitystä. Alapuolelta se on vaaleanruskea ja siinä on ruskeita juovia. Naamakiehkura on ruskea tai punaruskea, ja sitä kiertää valkoinen reunus ja ilman samankeskistä juovitusta, ja silmät ovat tummanruskeat. Kaulassa on valkoinen kaistale. Sukupuolet ovat samannäköiset. Sen ääni on (huu) huu huu HUU tai matala gok- gok-ga-LUUU tai kovaääninen kirkaisu. Se hälyttää haukkumalla vov-vov. Jotkut alalajit ääntelevät eri tavalla ovat myös ulkonäöltään erilaisia, ja ne esiintyvät parapatrisesti ja voivat olla eri lajia: Pohjoinen Strix (leptogrammica) newarensis ryhmä alalajit newarensis, ticehursti, laotiana ja caligata) jota tavataan Himalajan Kashmirin reunavuorilta idästä Taiwaniin, ääntelee hiljaisella matalalla äänellä tu-huuh kuten kalliokyyhkyn kujerrus. S. (l.) bartelsi Jaavalta, joka on eteläisin taksoni, ääntelee voimakkaalla, yksittäisellä äänellä HUUH! ja välissä on pitkiä taukoja. Ruskopöllö on harvinainen tiheissä metsissä. Laji on yölintu, mutta sen voi havaita päiväsaikaan siitä, että pikkulinnut häiritsevät sitä sen istuessa oksalla. Sen ravintoa ovat lähinnä pienet nisäkkäät, linnut ja matelijat. Se pesii kolossa tai oksanhaarassa, ja munii kaksi munaa. ==Alalajit== Ruskopöllöllä on seuraavat alalajit: * Strix leptogrammica bartelsi (Finsch, 1906) * Strix leptogrammica caligata (Swinhoe, 1863) * Strix leptogrammica chaseni Hoogerwerf & deBoer, 1947 * Strix leptogrammica indranee Sykes, 1832 * Strix leptogrammica laotiana Delacour, 1926 * Strix leptogrammica leptogrammica Temminck, 1832 * Strix leptogrammica maingayi (Hume, 1878) * Strix leptogrammica myrtha (Bonaparte, 1850) * Strix leptogrammica newarensis (Hodgson, 1836) * Strix leptogrammica niasensis (Salvadori, 1887) * Strix leptogrammica nyctiphasma Oberholser, 1924 * Strix leptogrammica ochrogenys (Hume, 1873) * Strix leptogrammica ticehursti Delacour, 1930 * Strix leptogrammica vaga Mayr, 1938 ==Lähteet== Luokka:Viirupöllöt
The Moscow Times

The Moscow Times on englanninkielinen, Moskovassa viitenä päivänä ilmestyvä sanomalehti. Lehteä kustansi vuoteen 2015 asti suomalaiseen Sanoma-konserniin kuuluva Independent Media. https://www.ft.com/content/0212817c-ef22-11e4-a6d2-00144feab7de Lehti on ilmestynyt vuodesta 1992 ja sen levikki 2011 oli 35 000\. Lisäksi lehteä jaettiin ilmaskappaleina yli 500:ssa paikassa ympäri Moskovaa, kuten lentoyhtiöiden kautta, hotelleissa ja ravintoloissa. Lukijakunta oli 63-prosenttisesti venäläisiä. Moscow Times tekee yhteistyötä International Herald Tribunen kanssa, mahdollistaen vuodesta 2006 lehtien yhteistilauksen. Lehti muutti toimituksensa Amsterdamiin sen jälkeen kun Venäjä aloitti laajamittaisen hyökkäyssotansa Ukrainassa. Lehden päätoimittaja 2012 oli Andrew McChesney. == Oheisjulkaisuja == * Real estate Quarterly * Jobs & Careers * Moscow Guide * Country Supplements * The Moscow Times Guides -sarja == Kieltäminen == 24\. helmikuuta 2022 Venäjä hyökkäsi Ukrainaan, ja pian säädettiin laki, jonka mukaan valtion sopimattomiksi katsomien sotaa koskevien tietojen levittämisestä voisi saada 15 vuotta vankeutta. 15\. huhtikuuta 2022 Venäjän valvontaviranomainen esti pääsyn The Moscow Timesin venäjänkielisille sivuille. The Moscow Timesin venäjänkielisiä uutisia pääsi kuitenkin edelleen lukemaan ulkomailta tai VPN-yhteyden kautta. Lehden englanninkielisiin uutisiin esto ei vaikuta. Englanninkielisissä uutisissaan lehti käyttää Venäjän toimista Ukrainassa viranomaisen kieltämää sanaa "sota". Marraskuussa 2023 Venäjä lisäsi The Moscow Timesin ulkomaisten agenttien luetteloonsa, jolloin lehden on paljastettava kaikki rahoituslähteensä ja liitettävä julkaisuihinsa maininta siitä, että ne on tehnyt ulkomaiseksi agentiksi julistettu taho. Heinäkuussa 2024 Venäjä nimesi Moscow Timesin ei-toivotuksi. Lehteä on kielletty toimimasta Venäjällä ja sen henkilökuntaa uhkaa vankeus. Lehden kanssa toimivat voivat saada tuntuvia sakkorangaistuksia tai jopa viiden vuoden vankeusrangaistuksen. Lehti jatkaa työtään kielloista huolimatta. ==Lähteet== *http://www.sanoma.fi/tietoa-sanomasta/sanoma-media- russia-cee2/sanoma-media-russia-cee-lyhyesti * *http://www.themoscowtimes.com/contact_us/ === Viitteet === == Aiheesta muualla == * The Moscow Times Luokka:Venäläiset sanomalehdet
HMS Earnest

HMS Earnest on ollut kolmen Britannian Kuninkaallisen laivaston aluksen nimenä. * HMS Earnest (1805), 12-tykkinen Archer-luokan priki * HMS Earnest (1856), Albacore-luokan tykkivene * HMS Earnest (1896), Earnest-luokan torpedovenehävittäjä
Desrochesinsaari

Desrochesinsaari on saari Intian valtameressä. Se on Seychellien ulompiin saariin kuuluvien Amiranttien pääsaari. Saari on saanut nimensä 1700-luvulla eläneen Mauritiuksen kuvernöörin Chevalier des Rochesin mukaan. == Aiheesta muualla == * Click Here to Visit The Desroches Island Resort. * An Article on the Desroches Island Resort - a Hideaways article about the one resort at Desroches. Luokka:Seychellien saaret
Viiruahvenet

Viiruahvenet (Terapontidae) tai tiikeriahvenet on ahvenkaloihin kuuluva heimo. Heimon lajeja tavataan indopasifiselta merialueelta ja makeista vesistä Australiasta ja Uudesta-Guineasta. ==Lajit ja anatomia== Viiruahventen heimoon kuuluu 16 sukua ja lähteestä riippuen 45-48 lajia. Ruumiinrakenteeltaan ne ovat litteähköjä ja muistuttavat ahventen heimon lajeja. Heimon laji ovat keskikokoisia kaloja ja niiden maksimipituus vaihtelee tyypillisesti 35-80 cm:n välillä. Selkäeviä viiruahvenilla on yksi ja sen etuosa on piikikäs. Peräevässä on kolme terävää piikkiä. Eräät heimon kaloista voivat tuottaa uimarakollaan ja lihaksillaan murisevia ääniä. Väriltään viiruahvenet ovat tyypillisimmin hopeanharmaita ja niiden ruumissa on tyypillisesti tummempia poikkiraitoja. Myös evät ovat usein raitaiset. ==Levinneisyys ja elintavat== Suurin osa viiruahventen heimon lajeista eli 33 lajia elää makeissa vesissä Australiassa ja Uudessa-Guineassa. Tyynessämeressä ja Intian valtameressä elävien lajien levinneisyysalue ulottuu Afrikan itärannikolta Japaniin, Fidžille ja Samoalle. Mereiset lajit elävät lähellä rannikkoa ja niitä tavataan myös murtovesistä. Kalojen ravintoa ovat levät, pienemmät kalat sekä hyönteiset ja muut selkärangattomat eläimet. Monet viiruahvenlajeista ovat hyviä ruokakaloja. ==Lähteet== Luokka:Aurinkoahvenkalat
HMS Griffon

HMS Griffon on ollut kuuden ja yhden suunnitellun Britannian Kuninkaallisen laivaston aluksen nimenä. * HMS Griffon (1758), 28-tykkinen Coventry-luokan kuudennen luokan alus * HMS Griffon (1808), 16-tykkinen prikisluuppi * HMS Griffon (1832), 10-tykkinen Cherokee-luokan prikisluuppi * HMS Griffon (1860), 5-tykkinen Philomel- eli Ranger-luokan tykkivene * HMS Griffon (1876), 3-tykkinen Condor-luokan tykkivene * HMS Griffon (1896), Earnest-luokan torpedovenehävittäjä
Lintner

Lintner voi viitata seuraaviin henkilöihin: * Andrew Lintner Harris (1835 - 1915), yhdysvaltalainen poliitikko * Richard Lintner (s. 1977), slovakialainen jääkiekkoilija ja maailmanmestari.
Milla Kelonurmi

Milla Anneli Kelonurmi (o.s. Kelo, s. 8. huhtikuuta 1978 Järvenpää) on suomalainen yleisurheilija. Sisarensa Niina Kelon tapaan Milla Kelonurmi on monipuolinen urheilija, joka kilpailee paljon. Suomen mestaruuskilpailuissa Kelonurmen parhaimmat saavutukset ovat seitsenottelusta ja 400 metrin juoksusta sekä aidoilla että ilman. Hänen ennätyksensä seitsenottelussa on 5205 pistettä, 400 metrin juoksussa 55,01 sekuntia ja 400 metrin aidoissa 58,68 sekuntia. Milla Kelo edustaa Keski-Uudenmaan Yleisurheilua. Kelonurmen sisko on yleisurheilija Niina Kelo, ja heidän äitinsä Eila Kelo on toiminut heidän valmentajanaanhttp://www.hs.fi/urheilu/a1470107834628. Milla Kelonurmella on Kalevan kisoista seitsemän ja Halli-SM-kisoista kahdeksan henkilökohtaista mitalia. ==Ulkoratojen SM-mitalit== *400 metriä **hopeaa 2001, 2002 *400 metrin aitajuoksu **kultaa 2002 **hopeaa 2003, 2007 **pronssia 2001 *Seitsenottelu **pronssia 2001 ==Sisäratojen SM-mitalit== *400 metriä **kultaa 1999, 2003 **hopeaa 2002, 2004 **pronssia 2001 *300 metrin aitajuoksu **pronssia 2000 *Viisiottelu **kultaa 2002 **pronssia 2001 ==Lähteet== * === Viitteet === Luokka:Suomalaiset yleisurheilun moniottelijat Luokka:Suomalaiset 400 metrin aitajuoksijat Luokka:Suomalaiset pikajuoksijat Luokka:Vuonna 1978 syntyneet Luokka:Elävät henkilöt
Piia Peltosaari

Piia Susanna Peltosaari (s. 27. helmikuuta 1973 Nivala) on suomalainen yleisurheilija, jonka päälajina oli seitsenottelu. Nivalan Urheilijoita edustanut Peltosaari oli parhaimmillaan 1990-luvun lopulla, jolloin hän voitti kaksi peräkkäistä Suomen mestaruutta seitsenottelussa. Hän otteli Prahassa 1999 ennätyksekseen 5962 pistettä, jolla tuloksella hän on edelleen Suomen kaikkien aikojen tilastossa kahdeksannella sijallaYleisurheilun Suomen parhaat kautta aikojen. Viitattu 12.6.2019. Peltosaari saavutti Kalevan kisoista kaikkiaan kahdeksan ja halli-SM-kisoista 11 mitalia. ==SM-mitalit== ;Ulkoradat *Korkeushyppy **hopeaa 1991 *Seitsenottelu **kultaa 1998, 1999 **hopeaa 1995, 1997 **pronssia 1993, 1994, 2002 ;Sisäradat *200 m **pronssia 1999 *Korkeushyppy **Kultaa 1994 **hopeaa 1999 *Pituushyppy **hopeaa 1994 **pronssia 1999 *Viisiottelu **kultaa 2000 **hopeaa 1996, 1998, 1999 **pronssia 1994, 1995 ==Lähteet== * === Viitteet === Luokka:Suomalaiset yleisurheilun moniottelijat Luokka:Vuonna 1973 syntyneet Luokka:Elävät henkilöt
HMS Attentive (1904)

HMS Attentive oli Britannian kuninkaallisen laivaston Adventure-luokan tiedusteluristeilijä, joka palveli ensimmäisessä maailmansodassa. Luokan aluksissa oli muista tiedusteluristeilijöitä poiketen neljä eikä kolme savuhormia sekä klipperikeula. Luokan alukset poistettiin 1912 hävittäjälaivueiden johtoalusten paikalta, kun Acorn-luokan hävittäjät osoittautuivat niitä nopeammiksi. == Palvelus == Pian valmistumisen jälkeen alus sijoitettiin Noren reserviin kesäkuussa 1906. Se otettiin palvelukseen maaliskuussa 1907 Chathamissa liitettynä Kotilaivaston Noreen sijoitettuun osastoon. Alus kolaroi 6. elokuuta Portlandin edustalla torpedovenehävittäjä HMS Quailin kanssa. Se kolaroi 27. huhtikuuta 1908 Harwichin edustalla HMS Galan ja HMS Ribblen kanssa, jolloin Gala upposi vieden mukanaan yhden miehen ja Ribblen kylkeen tuli reikä.Conway's 1906-1921 s. 17 Palattuaan palvelukseen heinäkuussa 1909 Chathamissa Attentive määrättiin 3. hävittäjälaivueen johtoalukseksi, mistä tehtävästä se siirrettiin 1910 2. hävittäjälaivueen johtoalukseksi. Alus oli huollettavana palaten palvelukseen lokakuussa 1911 Devonportissa. Alus oli modernisoitavana Devonportin telakalla elokuussa 1912, jonka jälkeen se liittyi vuoden 1913 vuotuisiin sotaharjoituksiin 3. kevyt risteilijälaivueeseen. Heinäkuussa 1913 alus otettiin palvelukseen Devonportissa liitettynä 1. hävittäjälaivueeseen, mistä se siirrettiin alkuvuodesta 1914 Doverin osaston 6. hävittäjälaivueeseen. Alus oli huhtikuun 1914 Pohjois-Irlannissa ja se oli pääosan ensimmäisestä maailmansodasta Doverin osastossa, jonka mukana se osallistui muun muassa Zeebrüggeen 25. huhtikuuta 1918 tehtyyn hyökkäykseen. Sodan lopulla alus siirrettiin suojaamaan Gibraltarin saattueita ja sotatoimien päätyttyä se lähetettiin Pohjois-Venäjälle. Attentive poistettiin palveluksesta joulukuussa 1918 ja se myytiin romutettavaksi 12. huhtikuuta 1920. ==Lähteet== * * ===Viitteet=== Luokka:Adventure-luokan risteilijät Luokka:Armstrongin valmistamat alukset Luokka:Yhdistyneen kuningaskunnan ensimmäisen maailmansodan risteilijät
HMS Attentive

HMS Attentive on ollut kolmen Britannian Kuninkaallisen laivaston aluksen nimenä. * HMS Attentive (1804), 12-tykkinen Archer-luokan tykkipriki * HMS Attentive (1812), vankilaiva * HMS Attentive (1904), Adventure-luokan tiedusteluristeilijä
Die Antwoord

__NOTOC__ Die Antwoord (afrikaansia, suom. ”vastaus”) on vuonna 2008 perustettu rap-rave-ryhmä Kapkaupungista, Etelä-Afrikasta. Yhtyeeseen kuuluvat solistit Ninja (oik. Watkin Tudor Jones, s. 26 syyskuuta 1974) ja Yo-Landi Vi$$er (oik. Anri du Toit, s. 1 joulukuuta 1984) sekä tuottaja god (aiemmin DJ Hi-Tek). == Taustaa == Die Antwoordin johtava laulaja Ninja on ollut osa Etelä-Afrikan hip hop-maisemaa usean vuoden ajan. Hänet tunnetaan siitä, että hän esiintyy erilaisina henkilöhahmoina lavalla (kuten Ninja on persoonana rivo, sekä aggressiivinen). Kun Ninjalta kysyttiin haastattelussa yhtyeen nimestä "vastaus mihin?" hän vastasi, "mihin tahansa". Die Antwoord esiintyi Suomessa vuonna 2011 Helsingissä Linkin Parkin lämmittelijänä, vuonna 2014 Flow Festivalilla, sekä vuosina 2015 ja 2017 Provinssissa. == Albumit == Die Antwoord on julkaissut viisi albumia. Ensimmäinen, 5-EP, ilmestyi 2010. Levyltä löytyy hitti, "Enter The Ninja". Toinen levy XP€N$IV $H1T julkaistiin vuonna 2012. Kolmas levy TEN$ION on tehty vuoden 2012 loppupuolella. Levyltä löytyy monia hittibiisejä, kuten "I Fink U Freeky, Fatty Boom Boom", "Baby's On Fire" sekä "Fok Julie Naaiers". Vuonna 2014 yhtye julkaisi täyspitkän levyn nimeltään Donker Mag. Vuonma 2020 Tuli ulos albumi "House of Zef". ==Muuta== Yhtyeen jäsenet Ninja ja Yo-Landi esiintyvät päärooleissa vuoden 2015 tieteiselokuvassa Chappie, jossa kuullaan myös yhtyeen musiikkia. == Diskografia == === Albumit === * * * * * == Lähteet == == Aiheesta muualla == Luokka:Eteläafrikkalaiset hip hop -yhtyeet Luokka:Seulonnan keskeiset artikkelit
Vihnelusteet

Vihnelusteet eli lehtolusteet tai lusteet (Brachypodium) on kasvisuku heinäkasvien heimossa. Siihen kuuluu 16 lajia risteymälajeja huomioimatta.GrassBase – The Online World Grass Flora: Brachypodium Viitattu 21.3.2021. == Lajeja == * aroluste (Brachypodium distachyon) * mäkiluste eli mäkilehtoluste (Brachypodium pinnatum) * varjoluste eli varjolehtoluste (Brachypodium sylvaticum) Kurtto, A., Lampinen, R., Piirainen, M. & Uotila, P. 2019: Checklist of the vascular plants of Finland. Suomen putkilokasvien luettelo. — Norrlinia 34: 1–206. (s. 42.) * kanarianluste (Brachypodium arbuscula) == Tuntomerkkejä == Pohjoismaissa tavataan kaksi vihnelustelajia luonnonvaraisena, mäkiluste ja varjoluste. Ne ovat monivuotisia, leveälehtisiä, korkeahkoja heiniä, jotka kasvavat erityisesti lehtometsissä ja ovat kalkinsuosijoita. Vihnelusteiden kukintona on kapea kerrannaistähkä, joissa tähkylät sijaitsevat kahdessa rivissä. Suomessa vihnelusteita kasvaa melko yleisenä etelässä, varjolustetta vain Ahvenanmaalla. == Lähteet == == Aiheesta muualla == * Suomen Lajitietokeskus: Vihnelusteet (Brachypodium) * Integrated Taxonomic Information System (ITIS): Brachypodium * Global Biodiversity Information Facility (GBIF): Brachypodium * Flora of China: Brachypodium *
Maarianheinät

Maarianheinät (Hierochloë) on kasvisuku heinäkasvien heimossa. Se yhdistetään mahdollisesti simakkeisiin (Anthoxanthum). == Lajeja ja alalajeja == * Hierochloë alpina eli Anthoxanthum monticola — tunturimaarianheinä * Hierochloë australis eli Anthoxanthum australe — metsämaarianheinä * Hierochloë hirta eli Anthoxanthum hirtum — niittymaarianheinä ** Hierochloë hirta subsp. arctica — pohjanmaarianheinä, niittymaarianheinä ** Hierochloë hirta subsp. hirta — kaakonmaarianheinä ** Hierochloë hirta subsp. praetermissa — venäjänmaarianheinä * Hierochloë odorata — lännenmaarianheinä ** Hierochloë odorata subsp. baltica — lännenmaarianheinä ** Hierochloë odorata subsp. odorata — lapinmaarianheinä Suomen Lajitietokeskus: Simakkeet – Anthoxanthum Viitattu 19.12.2023. Suomessa kasvaa neljä maarianheinälajia, jotka ovat yleisiä tai melko yleisiä. Niittymaarianheinä on yleinen koko Suomessa paitsi läntisimmässä osassa maata, harvinaisin on Pohjois-Lapissa tunturien lailla kasvava tunturimaarianheinä. == Lähteet == == Aiheesta muualla == * Finto: Kassu – Kasvien suomenkieliset nimet: Hierochloe *
Elina Otsala

Elina Otsala (nyk. Pauloff) on suomalainen juontaja, joka tunnetaan parhaiten Radio NRJ:ltä, jossa hän toimi juontajana ja toimittajana vuosina 2007–2016. Otsala juonsi myös parin kuukauden mittaiseksi jäänen ajan Bassoradion keskipäiväohjelmaa keväällä 2018. Hän oli ehdolla RadioMedian RadioGaalassa Vuoden Uutistoimittajaksi 2012. ==Lähteet== Luokka:Suomalaiset radiotoimittajat Luokka:Syntymävuosi puuttuu Luokka:Elävät henkilöt Luokka:NRJ
Takahiro Tanaka

Takahiro Tanaka (; s. 28. helmikuuta 1962 Nagano) on japanilainen entinen yhdistetyn hiihtäjä. Hän osallistui Sarajevon olympialaisiin 1984, joissa hän oli henkilökohtaisen kilpailun kahdeskymmenes. == Lähteet == * Tanakan profiili sports-reference.com -sivustolla Luokka:Japanilaiset yhdistetyn hiihtäjät Luokka:Vuonna 1962 syntyneet Luokka:Elävät henkilöt
Troikka (Stepan Chapmanin romaani)

Troikka (The Troika) on yhdysvaltalaisen Stepan Chapmanin surrealistista fantasiaa edustava esikoisromaani. Teoksen julkaisi myöhemmin kirjailijana tunnetuksi tulleen Jeff VanderMeerin pienkustantamo Ministry of Whimsy Press vuonna 1997. Romaani sai Philip K. Dick -palkinnon. Vuonna 2006 kirja ilmestyi suomeksi Hannu Blommilan suomentamana. Suomennettu teos voitti tieteiskirjallisuuden Tähtivaeltaja-palkinnon 2007. == Lähteet == == Aiheesta muualla == * The Troika. Publishers Weekly 29.9.1997. * Keith Brooke: The Troika. Infinity plus 11.4.1998. * Rick Kleffel: Troika. Agony Column 2001. * Toni Jerrman: Taita perheesi origamiksi. Helsingin Sanomat 18.8.2006. * Tähtivaeltaja-palkinnon perustelut . Luokka:Yhdysvaltalaiset fantasiaromaanit Luokka:Vuoden 1997 kirjat
Dossier

Dossier on Stepan Chapmanin vuonna 2001 ilmestynyt novellikokoelma. == Lähteet == == Aiheesta muualla == * Ian Shutter: Dossier . Zone-sf.com 2001. * Rich Horton: Dossier. The SF Site 2001. * Keith Brooke: Dossier. Infinity plus 14.6.2001. Luokka:Fantasianovellikokoelmat Luokka:Yhdysvaltalaiset novellikokoelmat Luokka:Vuoden 2001 kirjat
Gaetano Preti

Gaetano Giovacchino Francesco Preti (28. helmikuuta 1891 - 2\. maaliskuuta 1963) oli italialainen telinevoimistelija. Hän oli mukana Lontoon olympialaisissa 1908, joissa Preti voimisteli joukkuekilpailussa. Italia sijoittui kisassa kuudenneksi. == Lähteet == * Pretin profiili sports- reference.com -sivustolla === Viitteet === Luokka:Italialaiset telinevoimistelijat Luokka:Vuonna 1891 syntyneet Luokka:Vuonna 1963 kuolleet
Peace. Play It Loud.

Peace. Play It Loud. on road movie -hengessä tehty dokumenttielokuva suomalaisen rock-yhtye Superchristin Rocket Science -albumin julkaisukiertueesta. Elokuvan kuvaushetkellä 11 vuotta toiminut helsinkiläisyhtye julkaisi 1. syyskuuta 2010 kolmannen albuminsa Rocket Science. Yhtye teki albumin julkaisun yhteydessä 15 esiintymistä kattaneen Suomen kiertueen 1. syyskuuta ja 3. joulukuuta 2010 välisenä aikana. == Elokuvan nimi == Elokuvan nimi viittaa yhtyeen rauhanlipun malliseen esiintymisissä käytettyyn taustakankaaseen ja Superchristin rock-yhtyeille tyypillisiin kovaäänisiin esiintymisiin. Ilmausta on alun perin käytetty vuodesta 2004 alkaen yhtyeen albumien tekijätietojen perässä olevassa merkinnässä "All Rights Reserved. Peace. Play It Loud." == Elokuvan tekniset tiedot == Elokuva on kuvattu digitaaliseen 720P -formaattiin ja se on kokonaan mustavalkoinen. == Julkaisu == Elokuva julkaistiin samanaikaisesti nettistreamina sekä DVD:llä 16. maaliskuuta 2011. Elokuvan DVD-julkaisusta vastasi tuotantoyhtiö Disco Blanco Recordings ja DVD-levityksestä Supersounds Music Oy. == Esitykset festivaaleilla == Peace. Play It Loud. esitettiin Joensuussa Rokumentti 2011 -elokuvafestivaaleilla 16. marraskuuta 2011 ja se oli festivaalien sen vuoden ensimmäinen esitetty elokuva. Elokuva esitettiin julkisesti myös Superchristin esiintymisen yhteydessä 18. maaliskuuta 2011 Kulttuuriareena Gloriassa, joka oli samalla elokuvan DVD-julkaisun julkistamiskeikka. == Aiheesta muualla == * Rokumentti: Peace. Play it Loud. Luokka:Suomalaiset dokumenttielokuvat Luokka:Suomalaiset musiikkielokuvat Luokka:Vuoden 2011 dokumenttielokuvat
Koutokeinon kirkko

250px|thumb|right|Koutokeinon kirkko Koutokeinon kirkko (, ) on arkkitehti Finn Brynin suunnittelema kirkko Norjan Koutokeinossa. Kirkko valmistui vuonna 1958 ja sen rakennusmateriaalina on käytetty puuta. Kirkossa on 300 paikkaa. == Lähteet == Luokka:Koutokeinon rakennukset ja rakennelmat Luokka:Norjan puukirkot
Haarajatkoinen haarautuminen

Haarajatkoinen haarautuminen eli sympodiaalinen haarautuminen tarkoittaa kasvitieteessä kasvutapaa, jossa pääverson kasvu on päätteinen (päättyy kukintaan), ja kasvu jatkuu sivuversosta tai -versoista (haarajatkoinen). Haarajatkoisen vastakohta on varsijatkoinen eli monopodiaalinen kasvu, jossa pääverson kasvu jatkuu, kun taas sivuversojen kasvu on päätteinen (kukinnot muodostuvat sivuversoihin). Kasvutapa on lajikohtainen ominaisuus, joka on taksonomisesti luonnehtiva. Se on siis ominaisuus, jota voidaan usein käyttää taksonomisen luokittelun kriteerinä. Esimerkiksi tietty suku poikkeaa saman heimon toisesta suvusta kasvutapansa perusteella: kämmekkäkasveissa (Orchidaceae) Phalaenopsis-suvun lajit kasvavat monopodiaalisesti, Dendrobium- suvun lajit sympodiaalisesti. Kasvutapa voi näkyä myös esimerkiksi sipulikasveissa. Narsissikasvit (Amaryllidaceae) kasvavat monopodiaalisesti, kuten esimerkiksi ritarinkukat (Hippeastrum), joissa kukat kehittyvät sivu- eli hankasilmuista, kasvullinen verso (lehdet) tulevat sipulin kärjestä eli päätesilmusta. Liljakasvit (Liliaceae) taas kasvavat sympodiaalisesti, eli sipulin kärjestä päätesilmusta kasvava ilmaverso päättyy kukintaan, kun taas seuraavan vuoden kasvu jatkuu hankasilmuista muodostuvissa tytärsipuleissa. Puuvartisissa kasveissa selkeä esimerkki sympodiaalisesta kasvusta ovat syreenit (Syringa). == Lähteet == * * Strasburger ym: Lehrbuch der Botanik für Hochschulen, 34. painos. G. Fischer, Stuttgart, 1998. * Salisbury & Ross: Plant Physiology. Wadsworth, Belmont, 1992. Luokka:Kasvimorfologia
Varsijatkoinen haarautuminen

Varsijatkoinen haarautuminen eli monopodiaalinen haarautuminen tarkoittaa kasvitieteessä kasvutapaa, jossa sivuverson kasvu on päätteinen (päättyy kukintaan) ja kasvu jatkuu pääversosta tai -versoista (kärkijatkoinen). Monopodiaalisen vastakohtana voidaan pitää sympodiaalista eli haarajatkoista kasvua, jossa sivuverson kasvu jatkuu, kun taas pääverson kasvu on päätteinen (kukinnot muodostuvat pääversoihin). Kasvutapa on lajikohtainen ominaisuus, joka on taksonomisesti luonnehtiva. Se on siis ominaisuus, jota voidaan usein käyttää taksonomisen luokittelun kriteerinä. Esimerkiksi tietty suku poikkeaa saman heimon toisesta suvusta kasvutapansa perusteella: kämmekkäkasveissa (Orchidaceae) Phalaenopsis-suvun lajit kasvavat monopodiaalisesti, Dendrobium- suvun lajit sympodiaalisesti. Kasvutapa voi näkyä myös esimerkiksi sipulikasveissa. Narsissikasvit (Amaryllidaceae) kasvavat monopodiaalisesti, kuten esimerkiksi ritarinkukat (Hippeastrum), joissa kukat kehittyvät sivu- eli hankasilmuista, kasvullinen verso (lehdet) tulevat sipulin kärjestä eli päätesilmusta. Liljakasvit (Liliaceae) puolestaan kasvavat sympodiaalisesti, eli sipulin kärjestä päätesilmusta kasvava ilmaverso päättyy kukintaan, kun taas seuraavan vuoden kasvu jatkuu hankasilmuista muodostuvissa tytärsipuleissa. == Lähteet == * * Strasburger ym: Lehrbuch der Botanik für Hochschulen, 34. painos. G. Fischer, Stuttgart, 1998. * Salisbury & Ross: Plant Physiology. Wadsworth, Belmont, 1992. Luokka:Kasvimorfologia
Guinean vaakuna

Guinean vaakuna on Guinean tunnus lipun, kansallislaulun ja moton ohella. Vaakunassa on oliivipuun oksaa nokassaan pitävä kyyhkynen, joka on rauhan vertauskuva. Kilven alaosassa on Guinean lipun värit. Nauhassa on motto Travail, Justice, Solidarité, suomeksi Työ, oikeudenmukaisuus, solidaarisuus. ==Lähteet== Vaakuna Luokka:Valtioiden vaakunat
Kim Martin

Kim Kristine Martin (s. 28. helmikuuta 1986 Tukholma) on ruotsalainen jääkiekkoilija, pelipaikaltaan maalivahti. Martin oli jo 15-vuotiaana Ruotsin maajoukkueen mukana Salt Lake Cityn olympialaisissa 2002, joissa joukkue voitti pronssia ja Martin pelasi neljässä ottelussa. Hän siirtyi aiemmasta seurastaan Hammarby IF:stä AIK:hon, jossa hän voitti Ruotsin liigan pronssia 2002 sekä kultaa vuosina 2004 ja 2005. Hän voitti myös Euroopan mestarien cupin vuonna 2004 ja tuli valituksi turnauksen parhaaksi maalivahdiksi. Vuonna 2005 Martin oli voittamassa pronssia MM-kilpailuista. Martin sai toisen olympiamitalinsa Torinon kisoissa 2006, joissa Ruotsi voitti hopeaa ja Martin valittiin turnauksen parhaaksi maalivahdiksi. Saman vuoden keväällä hänen piti pelata HockeyAllsvenskania Malmön miesten joukkueessa, mutta Minnesota- Duluthin yliopistojoukkue kielsi häntä pelaamasta, sillä Yhdysvaltain yliopistosarjoissa on sääntö, joka kieltää aiemmin ammattilaissarjoissa pelanneiden osallistumisen. Martin pelasi Minnesota-Duluthin joukkueessa vuosina 2006-2009 ja 2010-2011 voittaen NCAA:n mestaruuden vuonna 2008. Hän myös voitti urallaan toista kertaa MM-pronssia vuonna 2007. Martin pelasi Vancouverin olympialaisissa 2010, joissa Ruotsi sijoittui neljänneksi. Hänellä oli kaudella 2010-2011 WCHA-sarjan paras torjuntaprosentti Minnesota-Duluthin joukkueessa. Myöhemmin hän valmistui oppilaitoksesta ja etsi itselleen uutta joukkuetta seuraavalle kaudelle. == Lähteet == Luokka:Ruotsalaiset jääkiekkomaalivahdit Luokka:Ruotsalaiset olympiamitalistit Luokka:Vuonna 1986 syntyneet Luokka:Elävät henkilöt
HMS Adventure (1904)

HMS Adventure oli Britannian kuninkaallisen laivaston Adventure-luokan tiedusteluristeilijä, joka palveli ensimmäisessä maailmansodassa. Luokan aluksissa oli muista tiedusteluristeilijöitä poiketen neljä eikä kolme savuhormia sekä klipperikeula. Luokan alukset poistettiin 1912 hävittäjälaivueiden johtoalusten paikalta, kun Acorn-luokan hävittäjät osoittautuivat niitä nopeammiksi. == Palvelus == Huhtikuussa 1907 alus törmäsi Sussexin rannikolla kalastusalukseen, joka upposi. Alus palveli 1. torpedovenehävittäjälaivueen johtoaluksena ja se modernisoitiin Chathamin telakalla kesäkuussa 1910, mistä se palasi palvelukseen lokakuussa 1911 Devonportissa.Conway's 1906-1921 s. 16 Palattuaan palvelukseen alus määrättiin Devonportiin 2. hävittäjälaivueen johtoalukseksi, mistä tehtävästä se siirrettiin elokuussa 1912 Devonportin telakalle modernisoitavaksi. Telakalta vapauduttuaan se liittyi vuoden 1913 vuotuisiin sotaharjoituksiin 3. kevyt risteilijälaivueeseen. Alus liitettiin heinäkuussa 1913 Doveriin sijoitettuun 6. hävittäjälaivueeseen. Toukokuussa 1915 se liitettiin Humberiin sijoitettuun 6. kevyt risteilijälaivueeseen, jonka tehtävänä oli valvoa Saksan ilmavoimien Zeppeliinien iskuja Britteinsaarten itärannikolle. Heinäkuussa alus siirrettiin Queenstowniin, jossa se oli aina marraskuuhun 1917. Adventure suojasi sodan viimeiset kuukaudet Gibraltarin saattueita, jonka jälkeen se siirrettiin Välimerelle ja edelleen Egeanmerelle 1919. Alus palasi Imminghamiin, jossa se poistettiin palveluksesta 12. elokuuta. Tammikuussa 1920 alus törmäsi Humberissa jälleen troolariin. Alus myytiin romutettavaksi 3. tammikuuta 1920 ja HMS Skirmisher hinasi aluksen Morecambeen. ==Lähteet== * * ===Viitteet=== Luokka:Adventure-luokan risteilijät Luokka:Armstrongin valmistamat alukset Luokka:Yhdistyneen kuningaskunnan ensimmäisen maailmansodan risteilijät
Guinea-Bissaun vaakuna

Guinea-Bissaun vaakuna on Guinea-Bissaun tunnus lipun, kansallislaulun ja moton ohella. Se otettiin käyttöön pian itsenäistymisestä Portugalista vuonna 1973. Vaakunassa esiintyvät Guinea-Bissaun lipun värit. Musta tähti kuvaa Guinean ja Kap Verden afrikkalaista itsenäisyyspuoluetta (PAIGC) ja sen tehtävää. Keltainen simpukankuori symboloi maan sijaintia Afrikan- länsirannikolla Vaakunaa ympäröi kaksi oliivipuun oksaa. Vaakunassa on motto Unidade, Luta, Progresso, suomeksi Yhtenäisyys, taistelu, edistys. ==Lähteet== Vaakuna Luokka:Valtioiden vaakunat
D’Hautpoult (1807)

D'Hautpoult oli Ranskan laivaston 74-tykkinen Téméraire-luokan linjalaiva, jonka päällikkönä oli kunnialegioonan ritarikunnan ritari kapteeni Amand le Duc. Aluksella oli 680 hengen miehistö. Myöhemmin Britannian käytössä aluksen nimenä oli HMS Abercrombie . == Valmistus == Alus tilattiin 15. toukokuuta 1801 Frères Crucyltä Lorientin telakalta, missä köli laskettiin kesäkuussa 1803. Se laskettiin vesille 2. syyskuuta 1807 ja valmistui 3. tai 23. joulukuuta 1807. Alus liitettiin laivastoon helmikuussa 1808. == Palvelus == Neitsytmatkansa alus teki Martiniquelle, kun se kuljetti täydennyksiä ja materiaalia kolmen linjalaivan sekä kahden fregatin muodostaman laivasto- osaston lippulaivana. Muut linjalaivat olivat Courageux ja Polonais, ja osaston lippu-upseerina oli kommodori Amable Troude. Martiniquen valtauksen jälkeen osasto kääntyi takaisin, mutta se joutui Britannian kuninkaallisen laivaston osaston yllättämäksi. D'Hautpoult'n valtasi 17. huhtikuuta 1809 Puerto Ricon rannikolla sen aiemmin brittien käsiin joutunut sisaralus HMS Pompée, joka oli ajanut sitä takaa kolme yötä ja kaksi päivää HMS Recruitin ja HMS Neptunen kanssa.Winfield, Rif s. 89 Taistelussa sai surmansa tai haavoittui 80-90 ranskalaista merimiestä. Kesäkuussa Britannian kuninkaallinen laivasto otti aluksen palvelukseensa nimeten aluksen HMS Abercrombieksi. Sen ensimmäinen päällikkö oli Charlier Napier, joka luovutti aluksen seuraajalleen John Richardsille jo syyskuussa. Alus sai jo kolmannen päällikön joulukuussa, kun William Fabie otti tehtävän vastaan. Alus osallistui Guadeloupen valtaukseen 26. tammikuuta - 6. helmikuuta 1810.. Alus saapui 5. syyskuuta 1810 Plymouthiin, jossa se siirrettiin 25. marraskuuta telakalle. Aluksen huollon kustannukset olivat 16 375 puntaa. Se palautettiin palvelukseen 30. joulukuuta aloittaen matkan Portugaliin. Aluksen ollessa ankkurissa 26. lokakuuta 1811 siihen osui salama, joka tuhosi sen keulamaston. Alus oli telakalla Portsmouthissa tammikuusta maaliskuuhun 1812, minkä jälkeen se palveli Kanaalin laivastossa. Se siirrettiin 1814 reserviin Plymouthissa, missä alus myytiin 30. huhtikuuta 1817 Mr. Freakelle 3 810 punnalla. == Lähteet == * * === Viitteet === Luokka:Téméraire-luokan linjalaivat
Arvauksia ja kumoamisia

Arvauksia ja kumoamisia () on filosofi Karl Popperin vuonna 1963 ilmestynyt kirja. == Katso myös == * Falsifiointi * Instrumentalismi * Kriittinen rationalismi == Lähteet == == Aiheesta muualla == * Pihlström, Sami: Tieteenfilosofian jättiläiset vastakkain . Niin & näin 3/1996 Luokka:Kirjat tieteenfilosofiasta Luokka:Brittiläiset tietokirjat Luokka:Vuoden 1963 kirjat
Kamerunin vaakuna

Kamerunin vaakuna on Kamerunin tunnus lipun, kansallislaulun ja moton ohella. Kilven punainen keskiosa kuvaa Kamerunvuorta. Miekka ja vaaka symboloivat oikeutta ja yhtenäisyyttä. Niiden alla on Kamerunin kartta. Kilven takana on kaksi fascesia ristikkäin. Kilven yllä on motto ranskaksi ja englanniksi, ylempänä Paix, Travail, Patrie, alempana Peace, Work, Fatherland, suomeksi Rauha, työ, isänmaa. Kilven alla lukee maan nimi ranskaksi ja englanniksi. ==Lähteet== Vaakuna Luokka:Valtioiden vaakunat
Ajattelu, kieli, merkitys

Ajattelu, kieli, merkitys: Analyyttisen filosofian avainkirjoituksia on Panu Raatikaisen toimittama artikkelikokoelma analyyttisesta filosofiasta. Teos ilmestyi vuonna 1997 Gaudeamuksen kustantamana. == Lähteet == == Aiheesta muualla == * Sami Pihlström: Ajatuksia ajattelusta, kielestä ja merkityksistä . Niin & näin 3/1997. * Raimo Siltala: Hyödyllinen johdatus analyyttiseen filosofiaan Helsingin Sanomat 6.1.1998. Luokka:Suomalaiset filosofian tietokirjat Luokka:Vuoden 1997 kirjat
Vahakeltasiipi

Vahakeltasiipi (Eilema cereolum) on harvinainen siilikkäisiin kuuluva yöperhoslaji. Suomen lajiston uhanalaisarvioinnissa 2010 se on luokiteltu vaarantuneeksi (VU)Rassi, P., Hyvärinen, E., Juslén, A. & Mannerkoski, I. (toim.). Suomen lajien uhanalaisuus – Punainen kirja 2010. Ympäristöministeriö & Suomen ympäristökeskus, Helsinki.. == Koko ja ulkonäkö == Heleän vaaleankeltainen perhonen, jonka koiraat ovat selvästi naaraita kookkaampia. Koiraan siivet ovat pitkät, leveät ja kärjestään terävät, hieman suorakaidemaiset. Väriltään ne ovat keltaiset ja keskiosastaan harmahtavat. Naaraalla siipi on pyöreämpi, keltaisen sävy on vaaleampi eikä siiven keskiosa ole yhtä harmaa. Takasiivet ovat etusiipiä vaaleammat ja leveät. Ruumis on harmaanruskea, koiraalla tasaisen hoikka ja pää sekä takaruumiin kärki ovat keltaiset. Naaraan ruumis on väriltään yhtenäisempi ja takaruumis selvästi tukevampi. Koiraan siipiväli on 26-32 mm ja naaraan 18-23 mm.Svenska fjärilar Norges sommerfugler Nationalnyckeln till Sverges flora och fauna. Fjärilar: Ädelspinnare–tofsspinnare Lepidoptera: Lasiocampidae–Lymantriidae. ISBN 978-91-88506-58-0 s. 363-365 Samannäköinen laji on etenkin kultakeltasiipi (Eilema sororculum). == Levinneisyys ja lentoaika == Boreoalpiininen laji, jonka levinneisyysalue maailmassa on kaksiosainen. Sitä tavataan etelässä Alpeilla sekä pohjoisessa Skandinaviasta ja Baltiasta Keski-Venäjälle ulottuvalla alueella. Suomessa se on vahvasti kaakkoispainotteinen laji, jonka havainnot keskittyvät Etelä- ja Itä-Suomen järviseuduille. Lisäksi Etelä- Pohjanmaalla on erillinen esiintymä. Hajahavaintoja on myös lounaissaaristosta. Perhoset lentävät yhtenä sukupolvena heinäkuussa.Perhoswiki == Elinympäristö ja elintavat == Vahakeltasiipi on soilla, kosteikoissa, kosteissa metsissä ja muilla kosteilla paikoilla elävä perhonen, joka on levinneisyys on supistunut huomattavasti soiden kuivatuksen vuoksi.Saarinen K, Jantunen J. 2003. Perhoset 2, Päivällä lentävät yön perhoset. WSOY. ISBN 951-0-27774-6 s.114 Suomen kansallisessa uhanalaisarvioinnissa 2010 se on luokiteltu vaarantuneeksi (VU), Ruotsissa silmälläpidettäväksiArtDatabanken ja Norjassa alueellisesti hävinneeksi. Perhoset lentävät muutaman metrin korkeudella maanpinnasta ja koiraat aloittavat lentonsa usein jo ennen auringonlaskua ja jatkavat muutaman tunnin ajan. Iltapäivällä ne lähtevät lentoon myös häirittyinä. Naaraat oleskelevat enimmäkseen lehtien alapinnoilla suhteellisen lähellä maanpintaa ja houkuttelevat koiraita luokseen feromoneilla. Naaras munii korkeintaan 50 munaa, jotka se laskee oksille tai heinille. Toukat kasvavat hitaasti ennen siirtymistään talvilepoon ja keväällä aktivoituessaan uudestaan ne ovat pääasiassa yöeläjiä. Toukat ovat täysikasvuisia kesäkuun loppupuoliskolla ja koteloituvat vaaleaan kotelokoppaan kuorenrakoon tai kasvien varsille lähelle maanpintaa. == Ravintokasvi == Toukka syö puilla ja kivillä kasvavia karvejäkäliä (Parmelia). == Lähteet == == Aiheesta muualla == * Bestimmungshilfe des Lepiforums Luokka:Siilikkäät
Tan Chin Kee

Tan Chin Kee (s. 28. helmikuuta 1952) on hongkongilainen entinen judoka. Hän osallistui Los Angelesin olympialaisiin 1984, joissa hän oli alle 71-kiloisten sarjassa jaetulla yhdeksännellätoista eli viimeisellä sijalla. == Lähteet == Luokka:Hongkongilaiset judokat Luokka:Vuonna 1952 syntyneet Luokka:Elävät henkilöt
Ruususiipi

Ruususiipi (Miltochrista miniata) on siilikkäisiin kuuluva perhoslaji. == Koko ja ulkonäkö == Etusiipien pohjaväri on keltainen ja siiven etu- sekä ulkoreunaa kohti väri muuttuu oranssinpunaiseksi. Siiven tyvessä on musta piste, minkä lisäksi tumanharmaa ulompi poikkiviiru muodostaa sahanterää muistuttavan kuvion. Sisempi poikkiviiru erottuu joskus huonosti. Siiven ulkoreunan lähellä on siipisuonten kohdalla rivi tummanharmaita laikkuja. Takasiivet ovat vaaleat ja ulkoreunaa kohti niihinkin tulee oranssinpunertavaa sävyä. Pää ja keskiruumis ovat kellanruskeat, takaruumis harmaa, sivuilta kärkeä kohti tummeneva. Siipiväli on koiraalla 21-26 mm ja naaraalla 23-29 mm.Svenska fjärilar UK Moths Nationalnyckeln till Sverges flora och fauna. Fjärilar: Ädelspinnare–tofsspinnare Lepidoptera: Lasiocampidae–Lymantriidae. ISBN 978-91-88506-58-0 s. 334-336 == Levinneisyys ja lentoaika == Ruususiiven levinneisyys ulottuu Pohjois-Espanjasta Keski-Euroopan ja Turkin kautta Etelä- Siperiaan ja edelleen Japaniin saakka. Suomessa se on eteläinen laji, jonka levinneisyys painottuu Itä- ja Kaakkois-Suomeen sekä etelärannikkoa pitkin Turun saaristoon. Perhoset lentävät heinäkuun alkupuolelta elokuun loppupuoliskolle.Perhoswiki Hyvin lämpiminä kesinä voi syntyä pieni toinen sukupolvi, joka on lennossa syyskuussa. == Elinympäristö ja elintavat == Ruususiipi viihtyy erityisesti lämpimissä ja kosteissa jalopuumetsissä, joskin Suomessa sitä tavataan myös avoimilla ja hiekkapohjaisilla mailla. Elinpaikallaan se on usein runsaslukuinen. Perhonen on aktiivinen yöllä ja ne lentävät pimeän laskeutumisesta keskiyöhön. Koiraat lentävät valolle, mutta naaraita tulee vain harvoin. Perhoset käyvät juomassa mettä kukista ja tulevat myös makealla nesteellä kostutetulle syötille. Naaras munii noin 20 munan ryhmiä ja toukat kasvavat hitaasti kunnes siirtyvät talvilevolle kuorenrakoihin tai maahan. Keväällä toukat kasvavat nopeammin ja ovat täysikasvuisia touko-kesäkuun vaihteessa. Koteloituminen tapahtuu tiiviin ja toukkakarvoilla pinnoitetun kotelokopan sisään. == Ravintokasvi == Toukka elää puissa syöden niillä kasvavia viherleviä ja jäkäliä, mutta sen ravintotottumuksia ei tunneta kovin tarkoin. Kasvatuksessa toukka on syönyt myös kuivuneita kasvien lehtiä. == Lähteet == == Aiheesta muualla == * Suomen Perhoset: Ruususiipi * Moths and Butterflies of Europe and North Africa * Bestimmungshilfe des Lepiforums Luokka:Siilikkäät
Cheon Ju-hyeon

Cheon Ju-Hyeon (; s. 28. helmikuuta 1977) on eteläkorealainen entinen pikaluistelija. Cheon sijoittui yleisluistelun MM-kisoissa 1996 21:seksi. Naganon olympialaisissa 1998 hän oli mukana 1 000 metrillä, jolla hän oli jaetulla 21. sijalla ja 1 500 metrin kisassa, jossa hän oli 15. nopein. Cheon oli seuraavan vuoden sprinttimaailmanmestaruuskilpailuissa 26. paras. == Henkilökohtaiset ennätykset == Lähde: Sports-reference * 500 m: 36,01 s (1999) * 1 000 m: 1.10,72 (2001) * 1 500 m: 1.50,45 (2001) * 5 000 m: 6.59,19 (1998) * 10 000 m: 16.37,66 (1995) == Lähteet == Luokka:Eteläkorealaiset pikaluistelijat Luokka:Vuonna 1977 syntyneet Luokka:Elävät henkilöt
Maria Geitel

Maria Natalia Geitel (22. tammikuuta 1864 Jyväskylä – 10. joulukuuta 1953 Helsinki) oli suomalainen opettaja ja kirjailija.Johtajatar Maria Geitel 75-vuotias, Helsingin Sanomat, 22.01.1939, nro 20, s. 14, Kansalliskirjaston digitaaliset aineistot Geitelin vanhemmat olivat Alexander Otto Gabriel Geitel ja Natalia Shkljareffski. Hän kävi Jyväskylän tyttökoulun ja Helsingin ruotsalaisen tyttökoulun jatkoluokat valmistuen opettajaksi 1882. Geitel suoritti sitten suomen- ja saksankielen sekä kasvatusopin tutkinnot Helsingin yliopistossa ja tuli vuonna 1886 saksankielen opettajaksi Jyväskylän tyttökouluun. Hän hoiti tätä tehtävää syksyyn 1918 saakka lukuunottamatta paria vuotta, jolloin hän oli väliaikaisesti Viipurin suomalaisen tyttökoulun opettajana. Sen jälkeen kun Jyväskylään perustettiin tyttökoulun jatkoluokat määrättiin Geitel jatkoluokkien johtajaksi ja saksankielen opettajaksi. Hän toimi myös Jyväskylän tyttökoulun v.t. johtajana parin vuoden ajan sekä ranskankielen tuntiopettajana. Geitel jäi eläkkeelle 1918. Hän teki opintomatkoja muun muassa Saksaan, Ranskaan ja Sveitsiin. Geitelillä oli kotonaan kasvattilapsinaan toistakymmentä orvoksi jäänyttä lasta, joita hän kasvatti ja koulutti. Hän oli Jyväskylän köyhäinhoitohallituksen jäsenenä 1892–1895 ja 1912–1915. Geitel teki keväällä 1906 opintomatkan Ruotsiin tutustuen siellä lastenhuoltotyöhön eri paikkakunnilla. Geitel muutti 1918 Tampereelle ja oli siellä toimintansa aloittaneen lastensuojelutyön johdossa. Hän hankki useille Suomen sisällissodan vuoksi orvoksi jääneille lapsille uuden kodin eteläpohjalaisissa taloissa. Lastensuojelukeskuksen johtajana hän toimi vuoteen 1922 saakka. == Teoksia == Nimellä M. Geitel: * Tosikertomuksia. P. R. Viitanen, Parkano 1910 == Suomennoksia == * Modest von Korff : Miten luet? : Modest von Korffin kokemuksia Raamattua lukiessa ; suomensi M. G. P. R. Wiitanen, Parkano 1910 == Lähteet == * * Martti Strangin GeneaNet- tietokanta : Maria Natalia Geitel == Viitteet == Luokka:Suomalaiset opettajat Luokka:Suomentajat Luokka:Suomalaiset kirjailijat Luokka:Vuonna 1864 syntyneet Luokka:Vuonna 1953 kuolleet
Tatjana Levina (meloja)

Tatjana Levina (; s. 4. syyskuuta 1965) on uzbekistanilainen entinen meloja. Levina oli mukana Atlantan olympialaisissa 1996 sekä 500 metrin kajakkikaksikoissa että -nelikoissa. Hän putosi kajakkikaksikoissa parinsa Inna Isakovan kanssa keräilyerien jälkeen, mutta Uzbekistan pääsi välieriin saakka kajakkinelikkojen kilpailussa. Levina kilpaili vuoden 1999 MM- kilpailuissa 1 000 metrin kajakkikaksikoissa, joissa maa oli seitsemäs, ja kolmea vuotta myöhemmin Sevillan kisoissa maansa yhdeksänneksi sijoittuneessa 200 metrin kajakkinelikkokilpailussa. Hän oli mukana Uzbekistanin joukkueessa samassa lajissa vielä vuoden 2003 maailmanmestaruuskilpailuissa, joissa joukkue oli kahdeksanneksi nopein. == Lähteet == Luokka:Uzbekistanilaiset melojat Luokka:Vuonna 1965 syntyneet Luokka:Elävät henkilöt
Anni Kröger

Anna Gustava (Anni) Kröger (13. syyskuuta 1879 Kuopion maalaiskunta – 19. kesäkuuta 1972 Kuopio) oli suomalainen myymäläapulainen ja runoilija. Krögerin vanhemmat olivat torppari Pekka Kröger ja Serafia Tiihonen. Hän opiskeli 1900–1902 Kuopion kauppaoppilaitoksessa. == Teoksia == * Keltaisia lehtiä : runoja. Tekijä, Kuopio 1935 * Lotta-marssi. Tekijä, Kuopio 1938 * Unimatka Höyhensaarille. Savonjousi, Kuopio 1945 (ruotsiksi nimellä Drömfärd till fjäderholmarna, Savonjousi, Kuopio 1945) * Runoja ja kronikoita y.m. esityksiä omistettu Kuopion Liikemiesklubille. Savo, Kuopio 1949 * Elon virran vieremiltä : runoja. Tekijä, Kuopio 1955 == Lähteet == * * Pohjoissavolaisen kaunokirjallisuuden bibliografia : Anni Kröger Luokka:Suomalaiset runoilijat Luokka:Vuonna 1879 syntyneet Luokka:Vuonna 1972 kuolleet
Mylo Xyloto

Mylo Xyloto on Coldplayn viides studioalbumi, joka julkaistiin 24. lokakuuta 2011. Kappaleet ”Paradise” ja ”Every Teadrop Is a Waterfall” saivat yhteensä kolme Grammy-ehdokkuutta. == Kappaleet == # # # # # # # # # # # # # # === Japanin bonusappaleet === # * # # == Arvostelut == * AllMusic: AllMusic review * The Daily Telegraph: The Daily Telegraph: Album review * Rolling Stone: Rolling Stone review * Rumba: * Soundi: == Lähteet == == Aiheesta muualla == * Mylo Xyloto discogs.com -sivustolla Luokka:Coldplayn albumit Luokka:Vuoden 2011 albumit
Natalja Karimova

Natalja Valerjevna Karimova (; s. 28. helmikuuta 1974 Rostov-na-Donu) on venäläinen entinen ratapyöräilijä. Hän edusti seuratasolla Dynamo Rostov-na- Donua. Karimova osallistui olympialaisiin ensimmäistä kertaa Atlantassa 1996, jolloin hän oli takaa-ajon kymmenes. Hän voitti seuraavana vuonna MM- kilpailuissa kultaa pistekilpailusta ja hopeaa takaa-ajosta. Karimova oli vuoden 2000 olympialaisissa takaa-ajon yhdeksäs. == Lähteet == Luokka:Venäläiset ratapyöräilijät Luokka:Vuonna 1974 syntyneet Luokka:Elävät henkilöt